
FINANCIJSKA AGENCIJA
OIB:85821130368
Ulica grada Vukovara 70, 10000 Zagreb
Datum: 03.04.2018. godine



Nadležni trgovački sud : Trgovački sud u Zadru
Poslovni broj spisa: St-464/2017
Dužnik: DIM-MES d.o.o. za proizvodnju, trgovinu i usluge, OIB: 71968165400, Poljana br. 7, Drniš


PODNESAK
I
PRIJEDLOG ZA NAKNADU STVARNOG TROŠKA

Dana 30.03.2018. godine Trgovački sud u  Zadru donio je Zaključak, poslovni broj: 1 St-464/2017-41 kojim se nalaže Financijskoj agenciji da do 3. travnja u 12,00 sati na mrežnoj stranici e-Oglasna ploča sudova objavi tablicu osporenih tražbina na način da istu popuni sa podacima iz propisanog obrasca kako joj to nalaže odredba članka 43. stavak 4. alineja 3. Točkom II. Zaključka određeno je da ukoliko Financijska agencija ne postupi po nalogu iz točke I. istog Zaključka sud će odgoditi ročište za ispitivanje tražbina koje je određeno za 05. travnja 2018. godine u 10,15 sati na teret Financijske agencije.
U predmetu DIM-MES d.o.o. za proizvodnju, trgovinu i usluge, OIB: 71968165400, Poljana br. 7, Drniš, Financijska agencija je u cijelosti postupila sukladno odredbama Stečajnog zakona i izvršila sve svoje obveze sukladno članku 43. Stečajnog zakona. 
Člankom  43. st. 4. Stečajnog zakona propisano je da je Financijska agencija dužna sastaviti i objaviti na e-Oglasnoj ploči sudova tablicu prijavljenih tražbina zajedno s prijavama tražbina i ispravama, što je i učinjeno dana 11.01.2018. godine kao i ispravak tablice prijavljenih tražbina objavljen dana 12.01.2018. godine, te dopune tablice prijavljenih tražbina objavljene dana 22.01.2018., 29.01.2018., 12.02.2018., 14.02.2018., 15.03.2018., 21.03.2018. i 26.03.2018. godine.
Člankom 43. st. 4. Stečajnog zakona propisano je da je Financijska agencija dužna objaviti, od dana isteka roka za očitovanje dužnika i povjerenika ako je imenovan, očitovanje o prijavljenim tražbinama, odnosno podatak da očitovanje nije dostavljeno. Financijska agencija je dana 22.02.2018. godine objavila na e-Oglasnoj ploči Očitovanje povjerenika o prijavljenim tražbinama u predstečajnom postupku, te dana 22.02.2018. godine i 26.03.2018. godine Očitovanje dužnika o prijavljenim tražbinama u predstečajnom postupku. 
Člankom 43. st. 4. Stečajnog zakona propisano je da je Financijska agencija dužna u roku od 3 dana od isteka roka za osporavanje tražbina, objaviti na e-Oglasnoj ploči sudova tablicu osporenih tražbina, što je i učinjeno dana 22.03.2018. godine.
Stečajni zakon jasno razlikuje izjašnjenje o prijavljenim tražbinama koje dostavljaju dužnik i/ili povjerenik od osporavanja tražbina koje Financijskoj agenciji dostavlja vjerovnik koji može osporiti tražbinu drugog vjerovnika. Stečajni zakon ne propisuje da je Financijska agencija dužna podatke iz očitovanja dužnika i/ili povjerenika unijeti u tablicu i istu tablicu objaviti, već isti zakon samo propisuje objavu zaprimljenog očitovanja, odnosno podatka da očitovanje nije zaprimljeno.
Nadalje, Stečajnim zakonom propisano je da Financijska agencija na temelju dostavljenih osporavanja tražbina od strane drugih vjerovnika, sastavlja i objavljuje tablicu osporenih tražbina. Sadržaj navedene tablice (Tablica osporenih tražbina u predstečajnom postupku na temelju članka 43. st. 3. Stečajnog zakona (obrazac 9.)) propisan je čl. 43. st. 3. Stečajnog zakona te je Pravilnikom o sadržaju i obliku obrazaca na kojima se podnose podnesci u predstečajnom i stečajnom postupku točno definirano kako ta tablica izgleda. Razvidno je da navedenim propisima nije određeno da ista tablica sadrži podatke o tražbinama osporenim od strane povjerenika i dužnika.
Napominjemo da je Financijska agencija sukladno odredbama Stečajnog zakona izradila aplikativno rješenje s ciljem bržeg i efikasnijeg obavljanja poslova povjerenih joj predmetnim Zakonom. S obzirom na zakonske odredbe o tablici osporenih tražbina, aplikativno je podržano rješenje kojim se u tablicu osporenih tražbina unose samo podaci o tražbinama koje su osporili drugi vjerovnici. 
Također napominjemo da je u svim ostalim predmetima Financijska agencija objavila tablicu osporenih tražbina koja sadrži samo one tražbine koje su vjerovnici osporili drugim vjerovnicima te nije bilo zahtjeva zaprimljenih od strane drugih sudova da tablica osporenih tražbina sadrži i podatke o tražbinama o kojima su se dužnik i/ili povjerenik očitovali. 
Obzirom na činjenicu da Financijska agencija postupa po nalogu suda kao jednog od tijela predstečajnoga postupka, u konkretnom predmetu udovoljili smo Vašem nalogu.
Nadalje, sukladno čl. 44. st. 3. Stečajnog zakona, Financijska agencija ima pravo na naknadu stvarnih troškova. Vrstu i visinu naknade troškova propisao je ministar pravosuđa Pravilnikom o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka. 
[bookmark: _GoBack]Obzirom da naknadom iz čl. 2. st. 1. navedenog Pravilnika nije obuhvaćena izrada tablice osporenih tražbina, a koja osim podataka propisanih čl. 43. st. 3. Stečajnog zakona sadrži i dodatne podatke o tražbinama osporenim od strane povjerenika i dužnika, Financijska agencija traži naknadu stvaranog troška u iznosu od 388,88 kn (311,10 kn uvećano za troškove poreza na dodanu vrijednost). 
Navedeni trošak odnosi se na radnje koje je poduzela Financijska agencija prilikom sastavljanja tablice koja sadrži osporavanja od strane vjerovnika, povjerenika i dužnika. Obzirom da je aplikativno rješenje izrađeno sukladno odredbama Stečajnog zakona, dodatne aktivnosti koje nisu propisane odredbama Stečajnog zakona, a koje su prethodno opisane, zahtijevale su 6 sati dodatnog rada od strane djelatnika Financijske agencije.
U prilogu dostavljamo račun za stvarni trošak nastao uslijed provedenih dodatnih aktivnosti.


Financijska agencija
zastupana po:


__________________
 Ines Županović
		 Su-1016/15.

